Zuranoloon

Zuranoloon on esimene suukaudselt manustatav ravim sünnitusjärgse depressiooni vastu. Zuranolooni müüakse kaubamärgi Zurzuvae all ning USA Toidu- ja Ravimiamet andis heakskiidu zuranolooni kasutamisele ravimina 2023. a augustis. Zuranolooni arendusega tegelesid farmaatsiafirmad Sage Therapeutics ja Biogen. Zuranolooni bioloogiline toime põhineb sellel, et tegemist on nn neurosteroidiga ehk ainega, mis sarnaneb struktuurselt steroidhormoonile progesteroonile, kuid ei seostu otseselt progesterooni tuumaretseptoriga. Küll aga käituvad neurosteroidid gamma-aminovõihappe A-tüüpi retseptorite (GABAAR) agonistidena. Gamma-aminovõihape on närvisüsteemis põhiline inhibeeriv virgatsaine ning mitmed GABAAR agonistid on kasutusel nii depressantide kui antidepressantidena. Lisaks seostuvad neurosteroidid progesterooni membraansele retseptorile ja ka pregnaan-X-retseptorile, mille aktiveerumisega seostatakse neurosteroidide närvirakke kaitsvaid toimeid. Samuti on neurosteroidide kehasisesel ensümaatilisel oksüdeerimisel võimalik saada ka 5α-dihüdroprogesterooni, mis on progesteroonile sarnasema toimega (st seondub ka progesterooni tuumaretseptoriga). Looduslike neurosteroidide (nt allopregnanolooni) sisaldus vereplasmas tõuseb raseduse käigus, kus need on olulise loote aju arenguks ning loomulikuks anesteesiaks, ning langeb raseduse järel. Allopregnanolooni taseme eriti järsk langus korreleerub sünnitusjärgse depressiooni suurenenud riskiga. Zuranolooni kõrvaltoimete hulka kuuluvad unisus, pearinglus, väsimus ja kuseteede infektsioonid. Samuti võib zuranoloon põhjustada loote väärarengut, mistõttu zuranolooni kasutamise ajal ja ühe nädala jooksul pärast ravikuuri lõpetamist peab naine kasutama kontratseptiive. Zuranoloon on edasiarendus varasemast veenisiseselt manustavast ravimist breksanoloonist (kaubamärk Zulresso), mis on loodusliku allopregnanolooni sünteetiline versioon ja mis sai USA Toidu- ja Ravimiameti heakskiidu 2019. aastal. Krass, Christin (6. august 2023). "USA kiitis heaks esimese sünnitusjärgse depressiooni tableti". Postimees. Vaadatud 17. detsembril 2023. ERR (9. august 2023). "USA kiitis heaks esimese suukaudse sünnitusjärgse depressiooni ravimi". ERR. Vaadatud 17. detsembril 2023. Althaus, Alison L.; Ackley, Michael A.; Belfort, Gabriel M.; Gee, Steven M.; Dai, Jing; Nguyen, David P.; Kazdoba, Tatiana M.; Modgil, Amit; Davies, Paul A.; Moss, Stephen J.; Salituro, Francesco G.; Hoffmann, Ethan; Hammond, Rebecca S.; Robichaud, Albert J.; Quirk, Michael C. (15. detsember 2020). "Preclinical characterization of zuranolone (SAGE-217), a selective neuroactive steroid GABAA receptor positive allosteric modulator". Neuropharmacology. 181: 108333. DOI:10.1016/j.neuropharm.2020.108333. ISSN 1873-7064. PMC 8265595. PMID 32976892. Cutler, Andrew J.; Mattingly, Gregory W.; Maletic, Vladimir (26. juuni 2023). "Understanding the mechanism of action and clinical effects of neuroactive steroids and GABAergic compounds in major depressive disorder". Translational Psychiatry. 13 (1): 228. DOI:10.1038/s41398-023-02514-2. ISSN 2158-3188. PMID 37365161. Rikk, Agnes (13. juuni 2014), GABA-ergilise süsteemi geenide ekspressiooni muutused Wfs1-puudulikkusega hiirtel, vaadatud 17. detsembril 2023 Cutler, Andrew J.; Mattingly, Gregory W.; Maletic, Vladimir (26. juuni 2023). "Understanding the mechanism of action and clinical effects of neuroactive steroids and GABAergic compounds in major depressive disorder". Translational Psychiatry (inglise). 13 (1): 1–16. DOI:10.1038/s41398-023-02514-2. ISSN 2158-3188. Pang, Yefei; Dong, Jing; Thomas, Peter (2013). "Characterization, neurosteroid binding and brain distribution of human membrane progesterone receptors δ and {epsilon} (mPRδ and mPR{epsilon}) and mPRδ involvement in neurosteroid inhibition of apoptosis". Endocrinology. 154 (1): 283–295. DOI:10.1210/en.2012-1772. ISSN 1945-7170. PMC 3529379. PMID 23161870. Lamba, Vishal; Yasuda, Kazuto; Lamba, Jatinder K.; Assem, Mahfoud; Davila, Julio; Strom, Stephen; Schuetz, Erin G. (15. september 2004). "PXR (NR1I2): splice variants in human tissues, including brain, and identification of neurosteroids and nicotine as PXR activators". Toxicology and Applied Pharmacology. 199 (3): 251–265. DOI:10.1016/j.taap.2003.12.027. ISSN 0041-008X. PMID 15364541. Thomas, Peter; Pang, Yefei (2012). "Membrane progesterone receptors: evidence for neuroprotective, neurosteroid signaling and neuroendocrine functions in neuronal cells". Neuroendocrinology. 96 (2): 162–171. DOI:10.1159/000339822. ISSN 1423-0194. PMC 3489003. PMID 22687885. Pinna, Graziano; Almeida, Felipe B.; Davis, John M. (2022). "Allopregnanolone in Postpartum Depression". Frontiers in Global Women's Health. 3: 823616. DOI:10.3389/fgwh.2022.823616. ISSN 2673-5059. PMC 9088875. PMID 35558166. Meltzer-Brody, Samantha; Kanes, Stephen J. (2020). "Allopregnanolone in postpartum depression: Role in pathophysiology and treatment". Neurobiology of Stress. 12: 100212. DOI:10.1016/j.ynstr.2020.100212. ISSN 2352-2895. PMC 7231991. PMID 32435663. Commissioner, Office of the (22. august 2023). "FDA Approves First Oral Treatment for Postpartum Depression". FDA (inglise). Vaadatud 17. detsembril 2023. Euroopa Ravimiamet. "ztalmy-epar-product-information_et" (PDF). ema.europa.eu. Vaadatud 17.12.2023. "Ganaxolone". go.drugbank.com (inglise). Vaadatud 17. detsembril 2023. Edinoff, Amber N.; Odisho, Amira S.; Lewis, Kendall; Kaskas, Amir; Hunt, Grace; Cornett, Elyse M.; Kaye, Alan D.; Kaye, Adam; Morgan, John; Barrilleaux, P. Scott; Lewis, David; Viswanath, Omar; Urits, Ivan (2021). "Brexanolone, a GABAA Modulator, in the Treatment of Postpartum Depression in Adults: A Comprehensive Review". Frontiers in Psychiatry. 12: 699740. DOI:10.3389/fpsyt.2021.699740. ISSN 1664-0640. PMC 8477036. PMID 34594247. Hüpotalamuse-ajuripatsi-sugunäärmete telg